
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 48
                                                            din 28 februarie 2022
privind aprobarea modului de calcul al chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara, precum și a modului de actualizare anuală a acestora și aprobarea cotei autorităţii publice locale, aplicabilă titularilor de contracte care au împlinit vârsta de 35 ani, la valoarea de investiție a locuințelor pentru tineri destinate închirierii realizate de Agenția Națională pentru Locuințe în Municipiul Sighișoara 

Consiliul Local al Municipiului Sighisoara, întrunit în ședință ordinară,
Luând act de proiectul de hotărâre, înregistrat cu nr. 32.949/18.11.2021 și la Consiliul Local Sighișoara cu nr. 36.942/31.12.2021, de referatul de aprobare, înregistrat cu nr. 32.950/18.11.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa cu nr. 2.561/18.11.2021 a S.C. Apă Termic Transport S.A., înregistrată la Municipiul Sighişoara cu nr. 32.947/18.11.2021, prin care se înaintează pentru a se supune spre analiza şi aprobarea Consiliului Local Sighişoara, proiectul de hotărâre privind aprobarea modului de calcul al chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara, precum și a modului de actualizare anuală a acestora și aprobarea cotei autorităţii publice locale, aplicabilă titularilor de contracte care au împlinit vârsta de 35 ani, la valoarea de investiție a locuințelor pentru tineri destinate închirierii realizate de Agenția Națională pentru Locuințe în Municipiul Sighișoara;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A.;
Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările și completările ulterioare, cu precădere modificările aduse prin prevederile Ordonanței de Urgență a Guvernului nr. 55 din 24 iunie 2021; 
Având în vedere prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare, cu precădere modificările aduse prin prevederile Hotărârii Guvernului nr. 1.174 din 28 octombrie 2021;

Având în vedere prevederile Contractului de delegare a gestiunii serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, încheiat între Municipiul Sighișoara, și înregistrat cu nr. 18.300/27.06.2018, pe de o parte și S.C. Apă Termic Transport S.A., și înregistrat cu nr. 1.111/31.05.2018, pe de altă parte, aşa cum a fost aprobat prin Hotărârea Consiliului Local Sighișoara nr. 111 din 18 mai 2018 privind aprobarea Studiului de oportunitate privind modalitatea de delegare a serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului și a documentației de delegare a gestiunii serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului; 

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighişoara nr. 97/28.11.2016;

Având în vedere prevederile Hotărârii Consiliului Local Sighişoara nr. 45 din 30 martie 2017 privind aprobarea cotei autorităţii publice locale, aplicabilă titularilor de contracte care au împlinit vârsta de 35 ani, la valoarea de înlocuire a locuințelor pentru tineri destinate închirierii realizate de Agenția Națională pentru Locuințe în Municipiul Sighișoara și aprobarea recalculării chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara;
Având în vedere Raportul de specialitate al S.C. Apă Termic Transport S.A. cu nr. 2.560/18.11.2021, înregistrat la Municipiul Sighișoara cu nr. 32.951/18.11.2021, prin care se propune aprobarea modului de calcul al chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara, precum și a modului de actualizare anuală a acestora și aprobarea cotei autorităţii publice locale, aplicabilă titularilor de contracte care au împlinit vârsta de 35 ani, la valoarea de investiție a locuințelor pentru tineri destinate închirierii realizate de Agenția Națională pentru Locuințe în Municipiul Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,a” și ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. (1) Pentru contractele de închiriere încheiate după data de 1 noiembrie 2021, se aprobă modul de calcul al chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara, conform Anexei nr. 1 și Anexei nr. 2, întocmite potrivit modelului din Anexa nr. 16 la Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, așa cum a fost modificată potrivit prevederilor Hotărârii Guvernului nr. 1.174 din 28 octombrie 2021, avându-se în vedere:

- Recuperarea investiţiei calculate din valoarea de investiţie a construcţiei, în funcţie de durata normată, care se virează în contul A.N.L.;
- Acd/apartament stabilită prin lucrările topo - cadastrale, însușite prin Hotărârea Consiliului Local Sighişoara nr. 8/26 ianuarie 2017, respectiv Hotărârea Consiliului Local Sighişoara nr. 29/27 februarie 2017 și Hotărârea Consiliului Local Sighişoara nr. 143/28 iunie 2018;

-  Cheltuieli pentru administrarea, întreţinerea şi reparaţiile curente, precum şi reparaţiile capitale – 1,5% din valoarea de investiție a construcției.

(2) Pentru contractele de închiriere aflate în curs de derulare, se aprobă modalitatea de calcul a chiriei, conform modului de calcul prevăzut la art. 1 din prezenta, care se va avea în vedere odată cu actualizarea anuală a chiriilor, precum și la împlinirea vârstei de 35 de ani, după caz.

Art. 2. Chiria se actualizează anual cu rata inflaţiei, în termen de 30 de zile de la data publicării ratei inflaţiei, comunicate de către Institutul Naţional de Statistică pentru anul anterior şi, dacă este cazul, şi în baza coeficientului de venit.  

Art. 3. (1) Se aprobă cota autorității publice locale, cotă ce este aplicabilă la valoarea de investiție a locuinţelor pentru tineri destinate închirierii, realizate de Agenţia Naţională pentru Locuinţe în Municipiul Sighișoara, pentru titularii de contracte care au împlinit vârsta de 35 ani, la 0,5%.

(2) Sumele rezultate din încasarea chiriei reprezentând cota autorității publice locale, cotă ce este aplicabilă la valoarea de investiție a locuinţelor pentru tineri destinate închirierii realizate de Agenţia Naţională pentru Locuinţe în Municipiul Sighișoara, pentru titularii de contracte care au împlinit vârsta de 35 ani, vor fi virate de către administratorul locuințelor A.N.L., respectiv S.C. Apă Termic Transport S.A. (S.C. A.T.T. S.A.), lunar, până la data de 10 a lunii viitoare, pentru luna precedentă. 
Art. 4. Sumele rezultate din încasarea chiriei reprezentând recuperarea investiţiei din cuantumul chiriei, calculată conform art. 1 din prezenta, se virează, în termen de 30 de zile de la data la care plata chiriei devine scadentă, de către administratorul locuințelor A.N.L., respectiv S.C. Apă Termic Transport S.A. (S.C. A.T.T. S.A.), în contul A.N.L. deschis la Trezoreria Statului, iar orice întârziere atrage plata de penalităţi, pentru neîndeplinirea obligaţiilor de plată la scadenţă, în cuantum de 0,05%/zi din suma datorată, dar nu mai mult de cuantumul sumei asupra căreia sunt calculate.  
Art. 5. Cu data adoptării prezentei, prevederile Hotărârii Consiliului Local Sighişoara nr. 45 din 30 martie 2017 privind aprobarea cotei autorităţii publice locale, aplicabilă titularilor de contracte care au împlinit vârsta de 35 ani, la valoarea de înlocuire a locuințelor pentru tineri destinate închirierii realizate de Agenția Națională pentru Locuințe în Municipiul Sighișoara și aprobarea recalculării chiriilor locuințelor pentru tineri destinate închirierii realizate de Agenția Națională pentru Locuințe în Municipiul Sighișoara, precum și orice alte prevederi contrare, incidente în speță, își încetează valabilitatea.

Art. 6. Cu ducerea la îndeplinire a prevederilor prezentei hotărâri se încredinţează S.C. Apă Termic Transport S.A.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan 
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Evidența Patrimoniului și Fond Locativ;
  1 ex. Compartimentul Administrare Fond Locativ;

  1 ex. Biroul Buget, Contabilitate, Salarizare – Direcţia Economică;
  2 ex. S.C. A.T.T. S.A.
11 ex.  

B.A. 
